Copyright: Made with Shalom Help Maker www.danish-shareware.dk/soft/shelpm/


Obsah

VITAJTE V PROGRAME EASYCLEANER 2.0!

Program EasyCleaner je koncipovaný tak, aby sa čo najjednoduchšie používal. Ak Vám však nebude niečo celkom jasné, alebo si po použití niektorej jeho funkcie povzdychnete len "hmm.."; skúste nazrieť do tohto súboru s pomocníkom. Môžete tu nájsť zaujímavé informácie, týkajúce sa použitia programu a tipy pre jeho správne používanie.

Zvoľte si tému:
·	Systémové požiadavky
·	História vývoja programu
·	Najčastejšie kladené otázky
·	Vlastnosti
·	Jazykové balíčky programu EasyCleaner
·	Registre
·	Duplicitné súbory
·	Dočasné súbory
·	Parametre príkazového riadka

Ak ste našli nejakú chybu v programe alebo sa chcete spýtať na niečo ohľadom programu EasyCleaner napíšte mi na e-mail: "toni.helenius@pp.inet.fi", alebo navštívte moju domovskú stránku "http://www.toniarts.com>". Odtiaľto môžete získať aj najnovšiu verziu programu EasyCleaner!

Program EasyCleaner je šírený úplne zadarmo, môžete ho šíriť aj Vy, avšak len v nezmenenej podobe!

Osobitná vďaka patrí všetkým, ktorí mi pomáhajú!

EasyCleaner vytvorila firma ToniArts, konkrétne Toni Helenius. Tohto pomocníka taktiež vytvoril Toni Helenius. Vytvoril som ho vo voľne šíriteľnom WYSIWYG editore EasyHelp. Prosím stiahnite si aj Vy jeho kópiu!


Vlastnosti programu

Všeobecné
Úvodné okno pri spúšťaní programu: SPri načítavaní programu sa zobrazí logo firmy ToniArts.
Po ukončení minimalizovať do systémovej lišty: WKeď ukončíte program EasyCleaner, minimalizuje sa do systémovej lišty. Program je však stále spustený aj po minimalizovaní!
Spustiť EasyCleaner so systémom Windows: EasyCleaner sa bude spúšťať spolu so systémom Windows.
Automaticky vyhľadať update programu: EasyCleaner bude denne kontrolovať dostupnosť novšej verzie programu.
Stálé pripojenie na internet: EasyCleaner bude automaticky predpokladať, že má prístup na Internet (vhodné pri automatickej kontrole updatov).
Automatické stiahnutie a update black-listu: Automatické updatovanie a inštalovanie nových black-listov - táto funkcia je veľmi užitočná, pretože nové black-listy riešia nájdené problémy.´

Vzhľad
Obrázok pozadia: Obrazový súbor, ktorý sa používa na pozadí programu EasyCleaner.
Obrázok pozadia (Umiestnenie): Môžete vyskúšať rôzne štýly pozadia
Farba pozadia: Ak nie je vybraný žiadny obrázok pozadia, zobrazí sa namiesto neho plocha s touto farbou.
Bez pozadia: Ak nechcete používať žiaden obrázok pozadia alebo farbu, použite túto voľbu.

Aktualizácia
Meno alebo IP adresa proxy-servera: NSem môžete zadať názov alebo IP-adresu proxy-servera, ktorý sa má používať pri vyhľadávaní updatov.
Port proxy (predvolená hodnota je 0): Sem zadajte číslo portu proxy servera, ktorý chcete používať.
Pre spojenie použiť proxy server: MPríkaz pre program EasyCleaner, že má pri vyhľadávaní updatu použiť proxy server.
Adresa pre získanie informácií o update: ATúto adresu nie je potrebné meniť, pokiaľ Vás na to nevyzve autor programu. Jej zmenou by ste sa pripravili o doplnkové informácie poskytované ku každému updatu!
Port: Port proxy-servera, ktorý je pripojený. Tento údaj nie je príliš dôležitý, je len informatívny.
Miesto uloženia: Priečinok, kam sa budú ukladať nové updaty pre program EasyCleaner

Registre
Vytvoriť zálohovací súbor: Pred vymazaním akýchkoľvek údajov z registrov sa najskôr vytvorí záložný súbor s nimi, takže vymazané údaje sa dajú neskôr vrátiť naspäť do registrov.
Možných vrátení: Táto hodnota udáva, koľko záložných súborov sa môže vytvoriť počas používania programu (pri jednom spustení sa vždy vytvorí jeden záložný súbor). Čím viac využívate čistenie registrov, tým by táto hodnota mala byť väčšia.
Miesto uloženia: Priečinok, kam sa budú ukladať záložné súbory.
Potvrdiť zmeny: Pri akejkoľvek zmene sa bude vyžadovať jej potvrdenie používateľom.

Programy
Vytvoriť zálohovací súbor: Pred vymazaním alebo odinštalovaním nejakého programu sa najskôr vytvorí záložný súbor, takže sa proces odinštalovania dá kedykoľvek vrátiť späť.
Miesto uloženia: Priečinok, kam sa ukladajú záložné súbory.
Zobraziť skryté záznamy: Zobrazí sa zoznam niektorých položiek, ktoré nie sú dostupné zo štandardného okna Pridať alebo odobrať programy v systéme Windows.
Potvrdiť zmeny: Pri akejkoľvek zmene sa bude vyžadovať jej potvrdenie používateľom.

Duplicitné súbory
Rovnaký dátum a čas: Pri aktivácií tejto voľby sa súbory označia ako zhodné len vtedy, ak majú rovnaký dátum a čas poslednej úpravy. Táto voľba vyhľadávanie síce spomalí ale zároveň aj veľmi spresní.
Rovnaký názov: Pri aktivácií tejto voľby sa súbory označia ako zhodné len vtedy, ak majú rovnaký názov.
Rovnaká veľkosť: Pri aktivácií tejto voľby sa súbory označia ako zhodné len vtedy, ak majú rovnakú veľkosť.
Rovnaký obsah: Pri aktivácií tejto voľby sa súbory označia ako zhodné len vtedy, ak majú rovnaký kontrolný súčet.
Potvrdzovať zmeny: Pri akejkoľvek zmene sa bude vyžadovať jej potvrdenie používateľom.
Vynechať priečinok SYSBCKUP: Nebude sa vyhľadávať v priečinku SYSBCKUP, ktorý obsahuje systémové súbory.
Vynechať priečinok Desktop.ini: Automaticky sa pri vyhľadávaní vynechajú priečinky obsahujúce súbor Desktop.ini.
Vynechať súbory s nulovou dĺžkou: Súbory s veľkosťou 0 KB sa do vyhľadávania nezahrnú.

Dočasné súbory
Skryté súbory: Pri vyhľadávaní sa preskočia súbory, ktoré sú označené ako skryté.
Súbory "len na čítanie": Pri vyhľadávaní sa preskočia súbory, ktoré sú označené atribútom "len na čítanie".
Systémové súbory: Pri vyhľadávaní sa preskočia súbory, ktoré sú označené ako systémové.
Vynechať súbory s nulovou dĺžkou: Pri vyhľadávaní sa preskočia súbory, s veľkosťou 0 KB.
Potvrdiť zmeny: Pri každej zmene sa bude vyžadovať jej potvrdenie používateľom.
Prehľadávať podpriečinky: Do vyhľadávania sa zahrnú aj podpriečinky; táto voľba sa netýka normálneho a extra-vyhľadávania, do ktorých sú podpriečinky zahrnuté vždy.

Odkazy
Súbory na vymeniteľnom médiu: Odkazy na súbory umiestnené na takýchto jednotkách sa budú ignorovať.
Súbory na sieťových jednotkách: Odkazy na súbory umiestnené na takýchto jednotkách sa budú ignorovať.
Internetové adresy: Odkazy vedúce na internetové stránky sa budú ignorovať. UPOZORNENIE: Program EasyCleaner nedokáže skontrolovať platnosť odkazov na internete!
Prázdne priečinky: Priečinky, ktoré sú úplne prázde, sa budú ignorovať.
Identifikovať %systemroot%: Identifikuje sa premenná %systemroot% na systémoch Windows NT.
Potvrdiť zmeny: Pri každej zmene sa bude vyžadovať jej potvrdenie používateľom.
Vynechať pracovnú plochu: Do prehľadávania sa nezahrnú odkazy na pracovnej ploche PC.

Pevný disk
Zobraziť voľné miesto na disku: Zobrazuje voľné miesto na Vašom pevnom disku.
Zoznam súborov členiť podľa farieb: Legenda, ktorá farebne zodpovedá tabuľke s údajmi.
Automaticky spustiť skenovanie: Spustí vyhľadávanie priečinkov ihneď po zmene priečinka.
Veľkosť súboru merať ako: Meranie komprimovaných (NTFS) súborov alebo súborov bez kompresie. Takéto meranie môžete previesť len na systémoch založených na báze NT.

Spúšťanie
Vytvoriť zálohovací súbor: Pred vymazaním údajov sa vytvorí záložný súbor s nimi, takže je možné kedykoľvek vrátiť vymazané súbory na ich pôvodné miesto.
Miesto uloženia: Priečinok, kam sa budú ukladať záložné súbory.
Potvrdiť zmeny: Akákoľvek zmena bude musieť byť potvrdená používateľom.

Pre návrat na hlavnú stránku kliknite sem...


Systémové požiadavky

Minimálne požiadavky pre chod programu EasyCleaners som v skutočnosti nikdy netestoval, takže len trochu špekulácií:

486/DX2 66MhZ
8MB RAM
asi 4MB voľného miesta na pevnom disku
Windows 95/98/ME/NT 3.51 (alebo novší)/2000/XP

Program EasyCleaner je koncipovaný tak, aby pracoval vo všetkých budúcich 32- (a viac) bitových systémoch.

Pre návrat na hlavnú stránku kliknite sem...


Najčastejšie kladené otázky

OT1. Sú produkty firmy ToniArts kompatibilné s prechodom na rok 2000?
OD1. Áno.

OT2. Prečo program EasyCleaner v časti slúžiacej na čistenie registrov zobrazuje vždy dátum 01.01.1601 12.00 (alebo 01/01/1601 12:00AM)?
OT2. Táto chyba sa prejavuje len v systémoch Windows 95/98/ME, je to chyba operačného systému. Zdá sa však, že nemá vplyv na akúkoľvek funkčnosť tohto programu.

OT3. Vymazávanie duplicitných súborov, sú duplicitné súbory nepotrebné a naozaj ich môžem vymazať aj všetky naraz?
OD3. Nikdy nevymazávajte všetky duplicitné súbory naraz, pretože to môže vážne ohroziť funkčnosť Vášho počítača. Zvyčajne je potrebné ponechať len jednu kópiu súboru, nikdy však nemôžete vedieť, ktorá to je.

Napríklad:
Duplicitné súbory...
c:.dll (dôležitý)
c:.dll (nepotrebný)

OT4. Program EasyCleaner, v časti slúžiacej na čistenie registrov alebo dočasných súborov zobrazuje tisícky záznamov, môžem ich všetky bezpečne vymazať?
OD4. Zvyčajne áno. Odporúčam Vám však, vymazať ich najskôr do Koša, reštartovať počítač a ak sa nič mimoriadne nestane, môžete vyprázdniť aj Kôš. Pri čistení registrov sa mi nikdy nestala nejaká mimoriadna udalosť, treba však byť aj tak opatrný. Pred vymazaním týchto záznamov vytvára preto program EasyCleaner ich zálohu.

OT5. Program EasyCleaner zobrazuje v časti slúžiacej pre vymazávanie dočasných súborov, len zopár záznamov, ale napríklad priečinok c:, ktorý je plný súborov s koncovkou *.tmp, program vôbec nenájde. Prečo?
OD5. Ale áno, program ho nájde, len ho nezobrazí, pretože nespĺňa parametre na to, aby mohol byť zobrazený. Prejdite na Vlastnosti a odznačte v Zozname ignorovaných súborov položku "Súbory s nulovou dĺžkou"...

Pre návrat na hlavnú stránku kliknite sem...


História vývoja programu

História vývoja programu EasyCleaner:

Verzia 2.0.5: Šieste verejné vydanie!

Vlastnosti:
·	Skoro kompletné prepísanie programu!
·	Nový vzhľad
·	Čistenie registrov je výkonnejšie o 110%
·	Nová súčasť, čistenie zložky "Pridať alebo odstrániť programy"
·	Nová súčasť, čistenie zoznamu programov spúšťaných po štarte systému
·	Nová súčasť, funkcia späť
·	Pridaná schopnosť odstrániť dočasné súbory programu IE, históriu a súbory cookies.
·	Pridaná schopnosť vyčistiť zoznam naposledy použitých súborov
·	Pridaných viac možností vyhľadávania nepotrebných súborov (cookies programu IE, história, dočasné súbory, dočasné   priečinky, posledné dokumenty otvorené v MS Office, používateľom určené priečinky)
·	Vyhľadávač duplicitných súborov bol kompletne prepracovaný, má priam závratnú rýchlosť!
·	Čistič menu Štart --> Čistič odkazov je teraz účinnejší a prehľadáva aj pracovnú plochu
·	Automatický update
·	Pridané Blacklist-y, ako napr. definičné súbory vírusov používané v antivírusových programoch...atď. Oprava novo-nájdených problémov

Opravy:
·	Chyba v systémoch XP/ME, pri ktorej sa pomocník stal nepoužiteľný po vyčistení registrov
·	Po vymazaní nepotrebných súborov sa porušil kanc. balík Office XP

Version 1.7f.4: Piate verejné vydanie!

Vlastnosti:
·	Medzi nepotrebnými súbormi môžete vyhľadávať normálne alebo extra-účinne naraz

Opravy:
·	Pri použití veľkých fontov bol narušený celkový vzhľad programu
·	Problém pri permanentnom vymazávaní súborov

Verzia 1.7.4: Štvrté verejné vydanie!

Vlastnosti:
·	Pridané ďalšie typy nepotrebných súborov
·	Podpora viacerých jazykov
·	Nová súčasť, čistič menu Štart
·	Zmena veľkosti súborov
·	Pridaná funkcia ukladania a tlačenia zoznamov
·	Funkcia vyhľadávania duplicitných súborov bola, v záujme stability a rýchlosti programu, kompletne prepísaná.
·	Ostatné menšie vylepšenia...

Verzia 1.5.3: Tretie verejné vydanie!

Vlastnosti:
·	Pridanie pomocníkov!
·	Pridané ďalšie typy nepotrebných súborov
·	Zvýšenie rýchlosti programu

Opravy:
·	Všetky vybrané záznamy v registroch sa nedali odstrániť naraz

Verzia 1.4.2: Druhé verejné vydanie!

Vlastnosti:
·	Nový vzhľad
·	Nová súčasť, vyhľadávanie duplicitných súborov
·	Nová súčasť, vyhľadávanie nepotrebných súborov
·	Nová súčasť, meranie vyťaženia pevného disku
·	Ostatné malé rozšírenia programu...

Verzia 1.0.1: Prvé verejné vydanie!

Pre návrat na hlavnú stránku kliknite sem...


Registre

Do registrov systému Windows sa vždy ukladá množstvo údajov o Vašom systéme, programoch, nastaveniach atď. Registre môžete nájsť v každom systéme Windows, s výnimkou verzie 3.xx alebo starších. Odlišnosti medzi registrami v systémoch Windows NT/2000/XP a 95/98/ME sú len veľmi malé a preto dokáže program EasyCleaner načítať registre z ktoréhokoľvek, z týchto systémov.

Keď spustíte program, väčšinou sa okamžite zapíšu jeho aktuálne nastavenia do registrov systému, čím však narastá celková veľkosť registrov a ich načítavanie potom, samozrejme, dlhšie trvá. Ak odinštalujte alebo zmažete program, ktorý mal uložené svoje nastavenia v registroch systému, záznamy sa z registrov nevymažú. Preto sa Vaše registre môžu čoskoro zaplniť nepotrebnými a nepoužívanými údajmi. Obrovské a znehodnotené súbory s registrami systému postupne veľmi spomaľujú, ba niekedy až znemožňujú prácu so systémom.

Program EasyCleaner dokáže vyhľadať v registroch záznamy odkazujúce na neexistujúce priečinky alebo súbory. Keď potom zmažete tieto neplatné odkazy, veľkosť registrov sa zmenší a ich načítavanie môže byť oveľa rýchlejšie.

Pri každom úspešnom spustení systému Windows sa zálohujú Vaše registre, čo však môžete urobiť aj sami, a to zálohovaním súborov SYSTEM.DAT- a USER.DAT, ktoré sa nachádzajú v priečinku s názvom Windows. Pri práci s programom EasyCleaner to však nie je nutné, pretože tento program sám vytvára záložné súbory v tvare (napr. ECUndoXX.reg). Do tohto záložného súboru sú zahrnuté všetky záznamy naposledy vymazané programom EasyCleaner. V prípade problémov stačí na vytvorený súbor s koncovkou .REG len dvakrát kliknúť a údaje z neho sa znova pridajú do registrov Vášho systému.

Preskočiť: Zoznam priečinkov a/alebo súborov. Záznam ktorý bude obsahovať niečo z tohto zoznamu bude ignorovaný. Jednotlivé priečinky v zozname oddeľujte čiarkou a názvy priečinkov, ktoré obsahujú medzery, dajte prosím do úvodzoviek. Napríklad:  Windows, "Program files", Ohjelmatiedostot.

Pre návrat na hlavnú stránku kliknite sem...


Duplicitné súbory

Pod pojmom duplicitné súbory sú myslené tie, ktoré sa v systéme nachádzajú viackrát. V jednom systéme môžete neraz nájsť aj tisícky megabajtov duplicitných súborov. Najčastejšie vznikajú tieto duplicitné súbory pri zálohovaní, ak ste jeden program nainštalovali viac ako jedenkrát, alebo aj pri inštalácií externých knižníc (DLL, OCX). Pri inštalácií takýchto knižníc sa veľmi často stáva, že súbory sú duplicitné, pretože niektoré programy si ich inštalujú do svojho pracovného priečinka bez ohľadu na to, či sú prítomné v iných priečinkoch, alebo nie.

Zvyčajne sa používa iba jedna kópia súboru, zvyšok môžete vymazať. Musíte však vedieť, ktorý súbor je dôležitý, a ktorý je iba bezcenným duplikátom. Ak máte dva operačné systémy (MS-DOS nepočítajúc), buďte opatrní, pretože viaceré operačné systémy môžu obsahovať rovnaké súbory. Duplicitné súbory je vhodné vymazávať iba do Koša (nie hneď natrvalo).

Napr.

Duplicitné súbory....
c:.exe (nepotrebný súbor)
c:.exe (dôležitý súbor)

Duplicitné súbory....
c:.dll (nepotrebný súbor)
c:.dll (dôležitý súbor)

Hľadať: Zoznam hľadaných súborov, jednotlivé názvy sa oddeľujú čiarkou a je možné použiť aj tzv. zástupné znaky. Názvy súborov, ktoré obsahujú medzery, dajte prosím do úvodzoviek. Napr. *.hlp, "memo date*.*", *.doc.

Preskočiť: Zoznam priečinkov a/alebo súborov, v ktorých sa nebude vyhľadávať. Jednotlivé položky oddeľujte čiarkou, , názvy obsahujúce medzery, dajte prosím do úvodzoviek. Napr. Windows, "Program files", Ohjelmatiedostot.

Pre návrat na hlavnú stránku kliknite sem...


Dočasné súbory

Dočasné súbory pochádzajúce z rôznych programov zbytočne zapĺňajú Váš pevný disk. Tieto súbory sa zvyčajne vytvoria v priebehu práce s nejakým programom, či pri jeho náhlom prerušení. Niekedy môžete v systéme nájsť aj tisíce megabytov dočasných súborov. Ich vymazanie je veľmi bezpečné, ale aj napriek tomu by ste ich radšej mali vymazávať do Koša, nie priamo.

Bežný vyhľadávací príkaz Vám vyhľadá súbory s nasledovnými koncovkami: *.tmp, ~*.*, *.~*, *.?~?, *.aps, *.bak, *.bk?, *.bsc, *.dmp, *.ilk, *.pch, *.rws, *.sbr, backup*.wbk, *.$$$, *.ncb, *.~mp, *.old, *.da0, *.chk.

Tieto súbory pochádzajú zo záloh, sú dočasné alebo sa už v systéme nepoužívajú.

Extra-vyhľadávanie Vám vyhľadá aj súbory s nasledovnými koncovkami: *.fts, *.gid, *.mtx, *.nch, *.ftg, *.$db, *.db$.

Súbory s koncovkou *.NCH sa vytvárajú pri čítaní diskusií a novín v programe Microsoft Outlook. Súbory s koncovkou *.MTX sa vytvárajú vtedy, keď používate skener. Súbory s koncovkou *.GID sa vytvárajú pri spustení súborov pomocníka. Funkcia týchto súborov momentálne nie je presne známa, ale ich vymazaním sa zvyčajne nič nepokazí. Programy alebo skener, ktoré tieto súbory vytvorili, si ich totiž pri ďalšom spustení vytvoria opätovne, ak to bude potrebné.

Iné nastavenia vyhľadávania v určenom priečinku

Hľadať: Zoznam súborov, ktoré sa majú ešte vyhľadávať (okrem predvolených prípon), položky je potrebné oddeliť čiarkou a môžete používať aj tzv. "zástupné znaky". Názvy súborov, ktoré obsahujú medzery, dajte prosím do úvodzoviek. Napr. *.hlp, "memo date*.*", *.doc.

Preskočiť: Tu môžete definovať ďalší zoznam priečinkov a súborov, v ktorých sa nebude vyhľadávať (okrem predvolených prípon), jednotlivé priečinky oddeľujte čiarkou a názvy priečinkov, ktoré obsahujú medzery, dajte prosím do úvodzoviek. Napr. Windows, "Program files", Ohjelmatiedostot.

Pozor! Súbory ako napr. data.bak, folders.nch, user.dmp, bg050409.bkc, bg040409.bkc, ~desktop, 2141.chk, .tmpl, .bkg, .bk6, .bkp, .bkw síce zodpovedajú kritériám vyhľadávania, ale nie sú nepotrebné ani dočasné. Preto ich program EasyCleaner vždy preskočí.

Pre návrat na hlavnú stránku kliknite sem...


Parametre príkazového riadka

Ak chcete napríklad vytvoriť zoznam úloh pre program EasyCleaner, môžete použiť aj parametre, ktoré poznáte z príkazového riadku. Tu sú tie, ktoré podporuje aj program EasyCleaner:

-startup: Príkaz pre program EasyCleaner, že sa má spúšťať spolu so systémom Windows.
-s: Príkaz programu EasyCleaner, že má štartovať "neviditeľne", t. j. zobraziť sa len v syst. lište.
-reg: Vyhľadá neplatné záznamy v registri.
-delreg: Vyhľadá neplatné záznamy v registroch a vymaže ich.
-dup: Vyhľadá duplicitné súbory.
-unn: Vyhľadá dočasné súbory.
-delunn: Vyhľadá dočasné súbory a vymaže ich.
-sta: Vyhľadá neplatné odkazy.
-delsta: Vyhľadá neplatné odkazy a vymaže ich.
-ccache: Vymaže dočasné súbory programu Internet Explorer.
-chistory: Vymaže históriu Internet Explorera.
-ccookies: Vymaže súbory cookies Internet Explorera.
-cmru: Vyčistí zoznam najčastejšie používaných položiek v menu Štart.
-exit: Príkaz pre program EasyCleaner, že sa má zatvoriť, ak už vykonal všetky úlohy.

Tieto príkazy môžete zapísať priamo do odkazu na program EasyCleaner. Odkaz umiestnite do zložky Po spustení v menu Štart. Do odkazu vždy napíšte najskôr cestu k spustiteľnému súboru EasyCleaner (v úvodzovkách) a potom zapíšte parametre programu. Napr. "c:files.exe" -s -delreg -exit. V tomto príklade ste programu prikázali, aby po spustení zostal neviditeľný, vymazal z registrov všetky neplatné záznamy a po vykonaní úlohy sa ukončil. Pri zadávaní parametrov, nie je potrebné znova zadávať cestu, kde sa majú spustiť. Program EasyCleaner sa vždy spúšťa "logicky".

Pre návrat na hlavnú stránku kliknite sem...


Jazykové balíčky programu EasyCleaner

Teraz môžete aj Vy jednoducho vytvárať jazykové balíčky pre program EasyCleaner. Takže, ak dobre poznáte jazyk, v ktorom program ešte nie je distribuovaný, prosím Vás o vytvorenie jazykového balíčka s novým jazykom. Veľmi sa tým uľahčí používanie programu aj ostatným užívateľom, ktorí nemusia mať tak dobré jazykové znalosti..

Jazykové súbory programu EasyCleaner sú umiestnené v podpriečinku "languages" pracovného priečinku programu EasyCleaner. Sú to riadne (validné) text-súbory, ktorých názov sa skladá tvorí podľa vzorca: jazyk.txt. Názvy jazykových balíčkov sú teda napr. english.txt alebo german.txt...  Je žiadúce, aby ste vytvorený jazykový balíček doplnili aj obrázkom zástavy štátu, v ktorom sa daný jazyk používa. Obrázok musí mať formát bitmapy a veľkosť 16x16 pixelov. Obrázok sa pomenúva rovnako ako jazykový súbor. Pomocníci k jazykovým balíčkom sú uložené v podpriečinku , a sú pomenovaní podľa vzorca ECjazyk.hlp, takže napr. súbor anglického pomocníka sa volá. ECEnglish.hlp... atď. Ak sa rozhodnete vytvoriť aj súbor pomocníka, zdroje potrebné na jeho vytvorenie nájdete na mojich stránkach, čím sa uľahčí a zrýchli vaša práca (predpokladám, že použijete ToniArts EasyHelp, ktorý si môžete stiahnuť na http://www.toniarts.com).

Inštrukcie:

·	Všimnite si, že jazykové súbory sú vypracované v textovom formáte, nie vo formáte RTF alebo DOC.
·	Neupravujte text v zátvorkách ([ a ])!
·	ani text pred znamienkom "="!
·	Názov jazykového balíčka a údaje o autorovi, jeho domovskej stránke alebo e-mailovej adrese môžete vložiť                      tam, kde sú uvedené moje údaje (nezabudite, že na začiatku e-mailovej adresy sa zvyčajne píše slovo mailto:).
·	Uistite sa že počet riadkov vo vami vytvorenom jazykovom súbore sa zhoduje s počtom riadkov v origináli.
·	Súbory pomocníka programu EasyCleaner majú špecifický kontext, každá položka v nich má svoje vlastné unikátne ID (napr. ID tejto položky je 102). Vďaka použitiu ID kódov nájde EasyCleaner tú správnu časť pomocníka, keď používateľ stlačí klávesu F1. Prosím zahrňte rovnaké ID kódy aj do svojich novo-vypracovaných súborov pomocníka (najjednoduchšie je použiť pri tvorbe pomocníka program EasyHelp). ID kódy nájdete v zdrojovom súbore pre tvorbu pomocníka, ktorý je dostupný na mojich webstránkach.

Pre návrat na hlavnú stránku kliknite sem...